अपने परिसर में पहले से ही स्मोकिंग पर बैन लगा चुके कुछ कॉरपोरेट हाउस और बीपीओ नए नियम को सही कदम मान रहे हैं। जेनपेक्ट के वाइस प्रेजिडंट विभु नारायण का कहना है कि हम नियमों को लागू करेंगे। स्मोकर्स को बाहर जाकर सिगरेट पीनी होगी। क्वाटरो बीपीओ सॉल्यूशंस के सीईओ रमन रॉय कहते हैं कि इस निर्णय से स्मोकर्स के लिए काफी मुश्किल हो जाएगी। लोग इसकी काफी शिकायत भी कर रहे हैं। हालांकि एक बार जब नियम लागू हो जाता है तो उसका पालन भी करना पड़ता है। नए नियम के तहत यह प्रावधान है कि यदि कोई भी कर्मचारी परिसर में स्मोकिंग करता हुआ पाया जाता है तो कंपनी को प्रति स्मोकर 5 हजार रुपये जुर्माना देना होगा।